Държавен вестник, бр. 83, 2010 г., стр. 9

БРОЙ  83	
Д Ъ Р Ж А В Е Н  В Е С Т Н И К 	
СТР.  9  
2. забраненото вещество, неговият мета­
болит или маркер не надвишава граничното 
ниво, определено в Забранителния списък 
на Световната антидопингова агенция или 
в Международния стандарт за лаборатории;
3. са получили разрешение за терапевтична 
употреба на откритите забранени вещества или 
методи и концентрацията им не надвишава 
съществено терапевтично определената доза;
4. употребата на откритото забранено ве­
щество или метод е следствие от предприети 
спешни медицински мерки, възпрепятстващи 
тежки увреждания на спортиста.
(3) Спортистите са длъжни да информират 
лекуващите ги лекари за отговорността си 
по ал. 1.
Чл. 12. Лицензираните спортни организа­
ции приемат с решение на управителния си 
орган антидопингови правила, съобразени 
с изискванията на Световния антидопингов 
кодекс и наредбата.
Чл. 13. (1) Медицинските лица, работещи 
в областта на спорта, при лечение на спор­
тисти са длъжни:
1. да не препоръчват, предписват или дават 
лекарства, съдържащи забранени вещества, 
ако те могат да бъдат заменени с други, които 
не съдържат такива вещества;
2. да не препоръчват, предписват или пред­
лагат използването на забранени методи, ако 
те могат да бъдат заменени с други, които не 
са забранени.
(2) Медицинските лица, работещи в област­
та на спорта, при лечение на спортисти може 
да не спазят правилата по ал. 1 при условие на 
спешност и липса на продукти, субстанции или 
налични методи, като информират спортиста, 
за да се изиска разрешение за терапевтична 
употреба в съответствие с Международните 
стандарти за терапевтична употреба на Све­
товната антидопингова агенция. 
Раздел ІІ
Забранителен списък и Разрешение за тера­
певтична употреба
Чл. 14. (1) Световната антидопингова аген­
ция ежегодно изготвя Забранителен списък, в 
който изчерпателно се изброяват забранените 
вещества и методи. 
(2) Забранителният списък се разпростра­
нява от Антидопинговия център до всички 
лицензирани спортни организации и Българ­
ския олимпийски комитет и се публикува 
на интернет страницата на Антидопинговия 
център и на Министерството на физическото 
възпитание и спорта.
(3) Забранителният списък се прилага към 
антидопинговите правила, приети от всяка 
лицензирана спортна организация.
Чл. 15. (1) Разрешение за терапевтична 
употреба се издава от:
1. изпълнителния директор на Антодопин­
говия център – когато спортистът се подготвя 
за или му предстои участие в състезание, 
включено в държавния спортен календар;
2. международна спортна организация – ко­
гато спортистът се подготвя за или му предстои 
участие в международно спортно състезание.
(2) В случаите по ал. 1, т. 1 изпълнителният 
директор на Антидопинговия център в срок до 
два дни от получаване на молбата със заповед 
издава или отказва издаване на разрешение за 
терапевтична употреба. Заповедта на изпъл­
нителния директор подлежи на обжалване в 
3-дневен срок пред Дисциплинарната комисия 
към Българския олимпийски комитет.
(3) Антидопинговият център предоставя 
информация на Световната антидопингова 
агенция и на съответната лицензирана спортна 
организация за решенията на изпълнителния 
директор по ал. 2. 
(4) Световната антидопингова агенция има 
право да преразгледа заповедта за издаване 
или отказ за издаване на разрешение за те­
рапевтична употреба, както и да я отмени, в 
случай че установи, че не е спазен междуна­
родният стандарт за издаване на разрешение 
за терапевтична употреба.
Раздел IIІ
Антидопингови екипи
Чл. 16. (1) Процедурата по вземане, съхра­
няване, транспортиране и предаване на проби 
за допингов контрол се осъществява от анти­
допингови екипи при спазване правилата на 
Международния стандарт за допингов контрол.
(2) Списъкът на лицата, които имат право 
да участват в антидопингови екипи, се утвърж­
дава със заповед на изпълнителния директор 
на Антидопинговия център.
(3) Съставът на всеки антидопингов екип 
е от поне двама членове, един от които е 
председател, и се определя със заповед на 
изпълнителния директор на Антидопинго­
вия център. Със заповедта изпълнителният 
директор може да определи служител от 
Антидопинговия център, който да упражнява 
контрол върху дейността на екипа.
(4) В състава на антидопинговите екипи 
не могат да бъдат включвани лица, които:
1. са наказвани за допинг нарушения;
2. работят в Лабораторията за допингов 
контрол;
3. работят по трудово правоотношение 
или на граждански договор към спортна 
организация;
4. представляват или са членове на ръко­
воден орган на спортна организация.
(5) Възнагражденията на антидопинговите 
екипи за осъществяваната от тях дейност по 
ал. 1 са за сметка на бюджета на Антидопин­
говия център.
Чл. 17. Антидопинговият екип:
1. взема проби от биологичен материал от 
спортистите, подлежащи на допингов контрол;